અમદાવાદ શહેર પોલીસ કમિશનર એ.કે.સિંધે જણાવ્યું છે કે પેપરલેસ વર્કની ક્રમશઃ શરૂઆત કરવામાં આવી છે. પહેલા એફઆઇઆર મૂકવાનું શરૂ કર્યું. જે નાગરિકો પણ જોઇ શકે છે. હવે ઇન્ટિગ્રેટેડ ફોર્મમાં ઓનલાઇન એફઆઇઆર, નિવેદનો, પંચનામાં, આરોપીઓની તમામ વિગતો મૂકવામાં આવી રહી છે. જે માત્ર પોલીસ વિભાગના અધિકારીઓ જોઇ શકશે. જ્યારે કોઇ પણ કેસનો સ્ટેટસ રિપોર્ટ જોવો હોય ત્યારે યુનિક આઇડી પાસવર્ડ વડે કેસનો સ્ટેટસ રિપોર્ટ જોઇ શકાય છે. શહેરનાં કેટલાંક પોલીસ સ્ટેશનોમાં આ કામગીરી શરૂ કરી દેવામાં આવી છે ત્યારે હજુ કેટલાક પોલીસ સ્ટેશનમાં કનેક્ટિવિટીના કારણે કામગીરી શરૂ થઇ નથી.